آوروپا بیرلیگی سوریه-ده بشار اسد رژیمی و روسیانین اؤلکه‌نین قوزیی باتی سیندایئرلشن ادلیب و مرکزی بؤلگه‌لرینده کی حما شهرلرینه تشکیل ائتدیگی هوجوم‌لارین داغیدیجی اینسانی نتیجه‌لر دوغوراجاغی باره‌ده خبردارلیق ائتدی.
آوروپا کمیسیونونون سؤزچوسو مایا کوچیانچیک داها اول ده ادلیب‌دکی حربی عملیات‌لارا سون قویماغا چاغیردیغینی خاطیرلادا‌راق دئییب کی، هوجوم داغیدیجی اینسانی نتیجه‌لره و آجییا سبب اولا‌جاق. متفق لریمیز ایله مسئله حاققیندا موذاکیره ائدیریک. بمت نزدینده قال‌دیریلان تشببوس‌لری دستکلییریک.
سیویل مودافعه منبع‌لرینه گؤره، بو آیین اولین‌دن اعتباراً ادلیبین غربی، جنوب-غربی و حمانین شیمالینا ائدیلن قورودان و هاوا‌دان هوجوم‌لاردا 29 سیویل حیاتینی ایتیردی، آزی 71 نفر یارالاندی.
همین مودتده حمانین شیمالیندان کفرزیتا بؤلگه‌سینده بیر سیویل مودافعه مرکزی ایله خاص کندیندکی یئرالتی خسته‌خاناسی و حما اراضی‌لریندکی لطامنه بؤلگه‌سینده بیر خسته‌خانا ائدیلن هاوا هوجوم‌لاریندا سیرا‌دان چیخیب.
